###### 



###### *АДМИНИСТРАТИВЕН ДОГОВОР ЗА*

###### *ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ*

###### *ПО ОПЕРАТИВНА ПРОГРАМА*

###### *“НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ”2014-2020 г.*

*ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ*

*ЧРЕЗ ВОДЕНО ОТ ОБЩНОСТИТЕ МЕСТНО РАЗВИТИЕ*

*BG05M20P001-3……*

*„……………………………………………………………………………..“*

|  |  |
| --- | --- |
| **РЕГИСТРАЦИОНЕН НОМЕР НА ДОГОВОРА:** | **(номер от ИСУН)…** |
| **НАИМЕНОВАНИЕ НА ПРОЕКТА:** | **…** |

Настоящият договор се сключва на основание чл. 48, ал. 1 и ал. 2 от ПМС № 161/2016 г., във връзка с проектно предложение №................................ и т......... от оценителен доклад от...... /дата/, одобрен …… от Ръководителя на Управляващия орган на ОП НОИР на ..... /дата/, между,

**..............................................***(наименование на Управляващия орган)*, с адрес, *ЕИК или еквивалентен официален регистрационен номер*:........................................................................... (наричан по-нататък “Управляващ орган”), представляван от ………………… Ръководител на Управляващия орган и ..............- лице с право на втори подпис, от една страна,

и

*..............................[пълно наименование на бенефициента съгласно регистрацията му],* със седалище.................. и адрес на управление:........................., *ЕИК или еквивалентен официален регистрационен номер* (наричан по-нататък “Бенефициент”), представляван от ..................... – (длъжност), от друга страна,

и

..............................[*пълно наименование на МИГ съгласно регистрацията му*], със седалище.................. и адрес на управление:........................., ЕИК *или еквивалентен официален регистрационен номер* (наричан по-нататък “МИГ ”), представляван от ..................... – (длъжност), от друга страна,

наричани за краткост „Страни“:

**Член 1. Страните по договора се споразумяха за следното**

* 1. Ръководителят на управляващия орган предоставя на бенефициента ………………… /*наименование, седалище, адрес*/, безвъзмездна финансова помощ в максимален размер до…………………..лева по Оперативна програма „Наука и образование за интелигентен растеж“ 2014-2020 г. , приоритетна ос 3 „Образователна среда за активно социално приобщаване“, ………………….. /*процедура, по която се предоставя помощта/, чрез* ***Водено от общностите местно развитие*** за изпълнение на проект ……………………………. /*наименование и номер от ИСУН*/, наричан по-нататък „Проекта“.
  2. Одобреният Проект …………………………./*наименование и номер от ИСУН 2020*/ е:

а) на стойност…….;

б) с основни дейности……;

в) с индикатори за изпълнение……….

1.3. Управляващият орган предоставя безвъзмездната финансова помощ при условията на настоящия договор и представляващите неразделна част от него приложения, посочени в чл. 7. С подписването на договора Бенефициентът декларира, че е запознат със съдържанието на договора в ИСУН 2020 и всички приложения, изразява съгласие с тях и се задължава да изпълнява всички произтичащи от тях задължения.

1.4. Срокът за изпълнение на Проекта е …………[*брой месеци*], считано от датата на сключване на договора, но не по-късно от 31.12.2023 г. [[1]](#footnote-1)

1.5. Бенефициентът изпълнява проекта съгласно одобреното проектно предложение ………………………. (посочва се номер от ИСУН 2020, от модул „Договори“), условията за изпълнение (приложенията по чл. 7), утвърдени с акта за утвърждаване на насоките и клаузите на настоящия договор.

**Член 2. Условия за изпълнение на проекта - Финансиране на Проекта**

2.1 Максималният размер на общо допустимите разходи по проекта възлизат на ……… лева [словом в лева], както е посочено в секция 5 „Бюджет“ от договора в ИСУН 2020.

2.2 Предоставяната от Управляващия орган безвъзмездна финансова помощ е в максимален размер ………. лв. [словом в лева] и представлява ……….. % от общите допустими разходи по проекта, както е посочено в секция „Бюджет“ от договора в ИСУН 2020.

2.3. Окончателната сума на предоставяната безвъзмездна финансова помощ се определя при спазване на чл. 15 и чл.16 от Приложение I към настоящия Договор.

**Член 3. Условия за изпълнение на проекта - Техническо и финансово отчитане и плащания**

3.1. Авансовите плащания се извършват при следните условия:

3.1.1. Авансово плащане в размер на не повече от 20% от сумата по чл. 2.2, в двуседмичен срок, считано от дата на представяне на:

а) искане за плащане, подадено чрез ИСУН 2020;

б) формуляр за финансова идентификация по образец съгласно Ръководството за изпълнение на административни договори по приоритетни оси 2 и 3;

в) запис на заповед (по образец) съгласно Ръководството за изпълнение на административни договори по приоритетни оси 2 и 3 или гаранция, издадена от банка (по образец) или друга финансова институция, регистрирани в Република България, за стойността на аванса (един от двата документа по преценка на бенефициента), като Управляващият орган си запазва правото да изиска и допълнителни документи във връзка с обезпечаване на авансовото плащане.

Обезпечение за авансово плащане не се изисква от бенефициенти – разпоредители с бюджет по чл. 11, ал. 3 и 9 от Закона за публичните финанси, от разпоредители с бюджет от по-ниска степен, от юридическите лица по чл. 13, ал. 4 от същия закон, с изключение на разпоредителите с бюджет по бюджетите на общините и на случаите по чл. 7, ал. 1, т. 3 на Наредба Н-3 от 22 май 2018 г.

Бенефициентите, не попадащи в изключенията на чл. 8, ал. 2 от Наредба Н-3 от 22 май 2018 г., представят обезпечение в размер на 100% от аванса.

Срокът на валидност на обезпечението за авансово плащане не може да бъде по-кратък от 150 дни след края на проектните дейности. УО ще освободи предоставеното обезпечение след пълно покриване на аванса с допустими разходи съгласно чл. 131, параграф 2 от Регламент (ЕС) № 1303/2013 на Европейския парламент и на Съвета от 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство и за отмяна на Регламент (ЕО) № 1083/2006 на Съвета (ОВ, L 347 от 20 декември 2013 г.) (Регламент (ЕС) № 1303/2013).

3.1.2. Управляващият орган извършва авансовото плащане в срока по чл. 3.1.1. при наличието на разполагаем лимит. Управляващият орган превежда одобрената сума на авансовото плащане по банкова сметка на бенефициента.

3.2. Искания за междинни/окончателно плащания се представят на Управляващия орган регулярно на интервали не по-дълги от шест месеца и се придружават с представяне на междинни и окончателни отчети в съответствие с чл. 13 във връзка с чл. 2 от Приложение I. При неизпълнение на това задължение Управляващият орган има право да приложи разпоредбите на чл. 11.3 от Приложение І.

3.3. Междинни и окончателни плащания се извършват въз основа на искане на бенефициента и при наличие на физически и финансов напредък на проекта, при условията на чл. 60-64 ЗУСЕСИФ и Наредба Н-3 от 22.05.2018г. Предоставянето на безвъзмездна финансова помощ се извършва съгласно чл. 55, ал. 1, т. 1, 2 и 4 от ЗУСЕСИФ под формата на:

3.3.1. възстановяване на действително направени и платени допустими разходи;

3.3.2. стандартна таблица на разходите за единица продукт (Стандартна таблица за допустимия размер на почасовото възнаграждение на лицата, наети във връзка с изпълнението на проекти, съфинансирани от Европейския социален фонд по приоритетни оси 2 и 3 на Оперативна програма „Наука и образование за интелигентен растеж“ 2014-2020 г., когато е приложимо);

3.3.3. финансиране с единна ставка, определена чрез прилагане на процент към една или няколко определени категории разходи.

3.4. Управляващият орган извършва междинни/окончателни плащания след верифициране на разходите с цел потвърждаване тяхната допустимост.

В случай че не се верифицира пълния размер на исканата сума, Управляващият орган уведомява Бенефициента за размера на верифицираните разходи и за отказа да верифицира съответния размер предявени разходи, които не са допустими.

3.5. Междинните плащания са в размер на стойността на безвъзмездната финансова помощ, изчислена като се приложи процентът безвъзмездна финансова помощ към общо допустимите разходи, посочени в чл. 2.2 от Договора, към общите верифицирани разходи за периода. Те се извършват след одобрение на междинния отчет, в съответствие с чл. 2 и чл. 13 от Приложение I към настоящия договор, придружен с искане за междинно плащане по образец съгласно Ръководството за изпълнение на административни договори по приоритетни оси 2 и 3 и при спазване условията на Наредба Н-3 от 22 май 2018 г. за определяне на правилата за плащания към бенефициентите, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество.

Управляващият орган извършва плащането в 90-дневен срок от постъпване на искането за плащане на бенефициента.

3.6. Общата сума на авансовото и междинните плащания не трябва да надвишава 80 % от стойността на безвъзмездната финансова помощ.

3.7. Размерът на окончателното плащане се изчислява, като от всички общо верифицирани разходи по проекта, финансирани чрез безвъзмездна финансова помощ, се приспаднат отпуснатите авансово и междинни плащания. Окончателното плащане се извършва по реда на чл. 2 и чл. 13 от Приложение I към настоящия договор.

3.8. В рамките на общите условия към настоящия договор, когато извършени и верифицирани от Бенефициента дейности и разходи в последствие бъдат признати за недопустими от сертифициращ, одитиращ или друг контролиращ орган, то сумите по същите подлежат на финансова корекция по реда на чл. 16 от Приложение I към настоящия договор.

3.9. Разходите за изпълнение на дейностите са допустими, ако са извършени в срока на изпълнение на Проекта, посочен в чл. 1 от настоящия договор, като разплащането по тях може да бъде извършвано до представянето на окончателен отчет, но не по-късно от 1 месец след приключване на проектните дейности.

Бенефициентът трябва да води точна и редовна документация и счетоводни отчети, отразяващи изпълнението на договора, използвайки подходяща електронна система за документация и двустранно счетоводство. Тези системи могат да са неразделна част от текущата счетоводна система на Бенефициента или допълнение към тази система, така че да бъде осигурена отделна счетоводна аналитичност само за дейностите по Договора. Тази система следва да се прилага в съответствие със националното законодателство. Счетоводните отчети и разходите, свързани с договора, трябва да подлежат на ясно идентифициране и проверка.

**Член 4. Други специфични условия за изпълнение на проекта**

4.1. При изпълнение на дейностите по проекта, бенефициентът е длъжен да спазва:

* Закон за управление на средствата от Европейските структурни и инвестиционни фондове (ЗУСЕСИФ);
* ПМС № 161/04.07.2016 г.;
* ПМС № 162/05.07.2016 г.;
* ПМС № 189/28.07.2016 г.;
* Наредба Н-3/22.05.2018 г.;
* Наредба за определяне на условията, реда и механизма за функциониране на информационната система за управление и наблюдение на средствата от европейските структурни и инвестиционни фондове (ИСУН) и за провеждане на производства пред управляващите органи посредством ИСУН приета с ПМС № 243 от 20.09.2016 г.;
* Ръководство за изпълнение на административни договори/ за безвъзмездна финансова помощ по приоритетни оси 2 и 3 на Оперативна програма „Наука и образование за интелигентен растеж“ 2014-2020 г. (ОП НОИР);
* Изисквания за избягване на конфликт на интереси по смисъла на чл. 61, параграф 3 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;
* Единния наръчник на бенефициента за прилагане на правилата за информация и комуникация 2014-2020 г.;
* Указания за прилагане принципа на екологична устойчивост в контекста на ОП НОИР.

4.2. Индикаторите за изпълнение по настоящия договор могат да бъдат приети за изпълнени само при отчетен приключил етап от изпълнението на проекта. Представянето на междинни отчети и извършването на междинни плащания не са обвързани с етапите на изпълнение на проекта.

4.3. Бенефициентът се задължава да изпълнява дейностите по проекта в съответствие с хоризонталните политики и изискванията към тях, уредени в чл. 7, чл. 8 и т. 5 от Приложение I към Регламент 1303/2013 г.

4.4. В случаите на прекратяване на договора по реда на чл. 11.1 от Приложение I страните писмено се споразумяват за по-нататъшните си взаимоотношения във връзка с предоставената безвъзмездна финансова помощ, включително размера на дължимите от бенефициента средства.

**Член 5. Възстановяване на неправомерна предоставена помощ**

5.1. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за правилата за плащане, верификация и сертификация на разходите към момента на изпълнение на настоящия договор.

Бенефициентът се задължава да възстанови и средствата, които са били обект на финансова корекция, наложена или в резултат на проверки от страна на управляващ, контролиращи и одитиращи органи. На възстановяване подлежат и всички средства, произтичащи от разходи, които са в резултат на констатирани нередности независимо от датата на тяхното установяване.

В случай на възстановяване на неправомерна и несъвместима държавна помощ по решение на Европейската комисия, възстановяването се извършва по реда на Глава шеста от Закона за държавните помощи.

5.2. В случай че не възстанови изисканите суми в определения срок, Бенефициентът дължи лихва за забава.

5.3. Сумите, включително лихвите по тях, подлежащи на възстановяване от Бенефициента, могат да бъдат прихванати от всякакви суми, дължими от Управляващия орган на Бенефициента, включително от други действащи договори.

5.4. Банковите такси, свързани с връщането на дължими суми на Управляващия орган, са изцяло за сметка на Бенефициента.

5.5. При невъзможност да се приложат посочените в чл. 5.5 способи Управляващият орган уведомява Националната агенция за приходите за принудително събиране на вземанията.

**Член 6. Адреси за контакт и кореспонденция**

6.1 Кореспонденцията, свързана с настоящия договор, трябва да бъде в писмена форма, трябва да съдържа регистрационния номер на договора и наименованието на проекта, и трябва да бъде изпращана посредством ИСУН 2020. МИГ и бенефициентите въвеждат, събират и систематизират коректна и достоверна информация относно дейностите по изпълнението, управлението, наблюдението, оценката и контрола на проектите съобразно своите отговорности в ИСУН.

6.2 В допълнение, страните по Административния договор за безвъзмездна финансова помощ могат да осъществяват контакт и на следните адреси:

За Управляващия орган:

Изпълнителна агенция „Оперативна програма „Наука и образование за интелигентен растеж“

бул. “Цариградско шосе” № 125, бл. 5, ет. 1

София 1113, България

За Бенефициента:

...................................

За МИГ:

...................................

**Член 7. Приложения**

7.1. Одобреният проект и документите по чл. 26, ал. 1 от Закона за управление на средствата от Европейските структурни и инвестиционни фондове, в частта, определяща условията за изпълнение, са неразделна част от настоящия договор, както следва:

* ПРИЛОЖЕНИЕ I: ОБЩИ УСЛОВИЯ ПРИ ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ПРИОРИТЕТНА ОС 3 ОТ ОПЕРАТИВНА ПРОГРАМА “НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ“, ЧРЕЗ ВОДЕНО ОТ ОБЩНОСТИТЕ МЕСТНО РАЗВИТИЕ;
* ПРИЛОЖЕНИЕ II: ФОРМУЛЯР ЗА КАНДИДАТСТВАНЕ;
* ПРИЛОЖЕНИЕ III: ДЕКЛАРАЦИЯ ПО чл. 25, ал. 2 от ЗУСЕСИФ;
* ПРИЛОЖЕНИЕ IV: ДЕКЛАРАЦИЯ ЗА НЕРЕДНОСТИ;
* ДРУГИ: ДОПЪЛВА СЪГЛАСНО ПРЕДВИДЕНОТО В НАСОКИТЕ ЗА КАНДИДАТСТВАНЕ.

7.2. В случай на противоречие между разпоредбите на приложенията и тези на договора, с предимство се прилагат разпоредбите на договора. В случай на противоречие между разпоредбите на Приложение I и тези на другите приложения, с предимство се прилагат разпоредбите на Приложение I.

7.3. Настоящият административен договор подлежи на оспорване пред компетентния административен съд по реда на АПК в срок от 14 дни от подписването му от страна на Управляващия орган.

Настоящият договор се сключи в три еднообразни екземпляра – един за бенефициента …………, един за МИГ …….. и един за Управляващия орган на ОП НОИР.

|  |  |
| --- | --- |
| За Управляващия орган:  *[имена и длъжност на лицето (лицата), упълномощени да подписват, включително лице с право на втори подпис]*  *[подпис]*  *[дата]* | За Бенефициента:  *[имена и длъжност на лицето (лицата), упълномощени да подписват, включително лице с право на втори подпис]*  *[подпис]*  *[дата]* |

|  |  |
| --- | --- |
|  | За МИГ:  *[имена и длъжност на лицето (лицата), упълномощени да подписват, включително лице с право на втори подпис]*  *[подпис]*  *[дата]* |

1. В случай, че в СВОМР срокът за изпълнение е по-кратък от 31.12.2023 г., вместо 31.12.2023 се записва конкретният срок предвиден в съответната стратегия. [↑](#footnote-ref-1)